EH Bildu Nafarroa talde parlamentarioari atxikitako Maiorga Ramírez Erro jaunak egindako idatziz erantzuteko galderari buruz (PES-00083), Nafarroako Gobernuak honako informazio hau bidaltzen du.

“N121A errepideko Sunbillako bidegurutzea egokitzeari eta hura hartzeko eta Sunbillara sartzeko maila desberdineko konponbide bat eraikitze aldera Gobernuak duen konpromisoari buruz,

• Zer epe aurreikusten dira hori egiteko eta erabilgarri uzteko?”

Galderari erantzunez hauxe adierazten da:

N-121-A errepidea 2+1 errepide bihurtzeko proiektuak burutzen ari dira. Gaur egun aurkezturiko alegazio anitzak erantzuteko fasean gara.

Horien artean dago Sunbillako udalak egindako eskaera, hegoaldeko sarbidean maila desberdineko pasabide bat eraikitzeko. Alegazio hori baloratzen ari gara gaur egun.

Iruñean, 2019ko urriaren 2an

Lurralde Kohesiorako kontseilaria: Bernardo Ciriza Pérez